proxectonos/corpus_dominio_legal_administrativo_tmp huggingface dataset:
24/02/2021 | Administración LocalMunicipal
Cariño
SAF de xaneiro 2021

ANUNCIO DE COBRAMENTO No Decreto da Alcaldía 54/2021, de data 10 de febreiro de 2021, aprobáronse os padróns fiscais de contribuíntes que deseguido se relacionan: – Prezo público pola prestación do servizo de axuda no fogar correspondente ao mes de xaneiro de 2021. Prazo de ingreso: o prazo de ingreso en período voluntario será dende o día 10 de febreiro de 2021 ata o 9 de abril de 2021, ámbolos dous inclusive. Modalidade de pagamento: o importe das débedas poderá ser satisfeito en entidades bancarias, nas contas restrinxidas de Recadación Municipal, de luns a venres, ámbolos dous inclusive, nas que lle será entregado ós suxeitos pasivos ou obrigados ó pagamento o correspondente recibo acreditativo do ingreso. Trancorrido o prazo en período voluntario, as débedas serán esixidas polo procedemento de constrinximento, reportando o recargo de constrinximento, interese de demora e, no seu caso, as custas que se produzan de acordo co establecido nos artigos 26 e 28 da Lei Xeral Tributaria. Exposición ó público: o padrón quedará exposto ao público no Concello durante o prazo de 15 días, a contar dende o seguinte á publicación do presente Edicto no BOP, a efectos de exame e alegacións, de conformidade co disposto no art.99,8 da Lei 58/2003, do 17 de decembro. De non presentarse reclamacións, entenderase defnitivamente aprobado o padrón, empezando a contar o prazo dun mes para a interposición do recurso de reposición ante o Sr. alcalde-presidente. O presente anuncio ten carácter de notificación colectiva ao amparo do disposto no artigo 102,3 da Lei xeral tributaria, e o artigo 24 do regulamento xeral de recadación. Recursos: con carácter postestativo, poderá interpoñer ante o mesmo órgano que ditou esta Resolución, recurso de reposición no prazo dun mes, contado a partir do día seguinte ó da referida notificación, conforme ó disposto nos artigos 123 e 124 da Lei 39/2018, do 2 de outubro de 2015, de Procedemento Administrativo Común das Administracións públicas, advertíndolle que tamén poderá utilizar calquera outro recurso que estime pertinente e /ou exercer as acción que procedan ante a xurisdicción competente. Contra esta resolución, que pon fin á vía administrativa, poderá interpoñer, directametne, o recurso contencioso-administrativo, ante o Xulgado do Contencioso-Administrativo, ou a Sá do Contencioso-Administrativo, durante o prazo de dous meses, contados a partir do día ou da notificación do presente escrito. Infórmaselle que tamén poderá interpoñer calquera outro recurso que estime pertinente en defensa dos seus intereses. Cariño, 10 de febreiro de 2021. O alcalde José Miguel Alonso Pumar
24/02/2021 | Administración LocalMunicipal
Vimianzo
Anuncio de cobranza

Con data 18/02/2021 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE XANEIRO 2021 co seguinte detalle: Mes de Xaneiro do ano 2021 (123 recibos por importe total de 5.014,19 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 26 de Febreiro de 2021 ata o día 26 de Abril de 2021. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 18 de febreiro de 2021. A alcaldesa Mónica Rodríguez Ordóñez
24/02/2021 | Administración LocalMunicipal
Santa Comba
Aprazamento do segundo exercicio da fase de oposición “coñecemento da lingua galega” do proceso selectivo de 1 praza de policía local do Concello de Santa Comba (A Coruña). Orzamento 2010

Publicadas as datas e horas do primeiro e segundo exercizo, (DOGA NUM 32., mércores 17 de febreiro de 2021), do proceso selectivo de 1 praza de Policía Local do Concello de Santa Comba (A Coruña) orzamento 2010 en execución do fallo da sentenza 00223/2017 de data 11 de decembro, queda aprazado ata nova data, o segundo exercicio da fase de oposición relativo ao “coñecemento da língua galega”, que tiña lugar o día 26 de febreiro de 2021, en cumprimento do disposto nas bases que regulan o proceso selectivo. Santa Comba, 23 de febreiro de 2021 O Alcalde, Asdo.: David Barbeira García
24/02/2021 | Administración LocalMunicipal
Irixoa
Reincorporación do titular da Alcaldía

Con data de hoxe a Alcaldía ditou a resolución pola que, como titular da Alcaldía e rematado o meu confinamento domiciliario, reasumo as funcións propias do cargo, con agradecemento ao primeiro Tenente de Alcalde deste Concello, Lady Parco Bestue, pola súa dedicación e eficacia no desempeño accidental da Alcaldía. Irixoa, 17 de febreiro de 2021 O alcalde Antonio Deibe Sanmartín
24/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.62755. Concesión dun caudal de auga a Vidual, S. C. no concello de Cabana de Bergantiños (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 29 de xaneiro de 2021 e como resultado do expediente incoado ó efecto, outorgouse a Vidual, S. C. unha concesión de 2989 m 3 anuais de auga que procede dun pozo situado no lugar do Bidual, na parroquia de Nantón (San Pedro), no concello de Cabana de Bergantiños (A Coruña), con destino a uso gandeiro. Número Expte.: DH. A15.62755. Santiago de Compostela, 18 de febreiro de 2021. O xefe do Servizo de Tramitación Técnico-Administrativa do Dominio Público Hidráulico Lorien Alzuguren Andugar
24/02/2021 | Administración LocalMunicipal
Boiro
Correccion erros acordo definitivo axudas PEL Concello de Boiro

ANUNCIO RESOLUCIÓN DE CONCESIÓN DEFINITIVA DAS AXUDAS ÀRA A REACTIVACIÓN ECONÓMICA E SOCIAL DO CONCELLO DE BOIRO-PEL REACTIVA Por Decreto de Alcaldía 294/2021 de data 19 de febreiro de 2021, aprobouse a corrección de errores da concesión definitiva das axudas do PEL REACTIVA CONCELLO DE BOIRO, adherido ao FONDO DE FINANCIAMENTO PARA A REACTIVACION ECONÓMICA E SOCIAL DA PROVINCIA DE A CORUÑA de acordo co seguinte detalle: Primeiro.- Avogar, en relación con este expediente, as atribucións delegadas na Xunta de Goberno Local mediante Resolución da Alcaldía núm.607/2019 de 09/07/2019 (BOP n.º 137 do 22/07/2019) de conformidade có disposto no art.10 da Lei 40/2015, de 01 de outubro, de réxime xurídico do sector público. Segundo.- Realizar a corrección de erros, por erro material ou de feito ao aritmético, do acordo adoptado no Decreto 271/2021 de 16 de febreiro de 2021 de forma que no punto terceiro no que se acorda estimar, puntuar e conceder as subvencións, na táboa do GRUPO 1 se elimine a concesión por duplicado da seguinte subvención: De forma que o total de subvención concedida ao grupo 1 de reduza de 300.500,00€ a 299.000,00€. Que na táboa do GRUPO 3 se amplíe en 1.500,00€ o importe da subvención ao seguinte solicitante B70230891, quedando a táboa do grupo 3 para este solicitante: De forma que o total da subvención concedida ao grupo 3 se amplíe de 5.29,73€ a 6.529,73€. Tras esta corrección o cadro resumo total queda: Terceiro.- Publicar este acordo do BOP de A Coruña para dar cumprimento a notificación colectiva ás entidades interesadas, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas. No caso de non formular desestimento expreso, a subvención considerarase aceptada tacitamente. Cuarto.- Contra esta Resolución, que pon fin á vía administrativa, pode interpor alternativamente recurso de reposición potestativo ante este órgano, no prazo dun mes a contar desde o día seguinte ao da publicación do presente acordo, de conformidade cos artigos 123 e 124 da Lei 39/2015, de 1 de outubro (LPACAP); ou ben interpor directamente recurso contencioso-administrativo, ante o Xulgado do Contencioso-Administrativo desta Provincia, no prazo de dous meses, a contar desde o día seguinte ao da recepción da presente notificación, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se optásese por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vd. calquera outro recurso que puidese estimar máis conveniente ao seu dereito. Boiro, a 19 de febreiro de 2021 O Alcalde-Presidente en funcións Estefania Carolina Ibarmia Compta
24/02/2021 | Administración LocalMunicipal
Coirós
Exposición pública do Padrón de abastecemento e saneamento de augas do cuarto trimestre de 2020

Mediante acordo da Xunta de Goberno Local de data 11 de febreiro de 2021, aprobouse o padrón da taxa municipal de abastecemento e saneamento de auga, do cuarto trimestre de 2020. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, 17 de febreiro de 2021 O ALCALDE Asdo.: Francisco Quintela Requeijo
24/02/2021 | Administración LocalMunicipal
Laxe
Anuncio de información pública da aprobación provisional da Ordenanza reguladora das licenzas para instalacións de terrazas do concello de Laxe

ANUNCIO DE INFOMACIÓN PÚBLICA da Ordenanza reguladora das licenzas para instalacións de terrazas do Concello de Laxe. O Pleno deste Concello, na sesión ordinaria realizada o día 28/01/2021, acordou a aprobación provisional da Ordenanza reguladora das licenzas para instalacións de terrazas do Concello de Laxe. En cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, sométese o expediente a información pública polo prazo de 30 días, a contar dende o día seguinte da inserción deste anuncio no Boletín Oficial da Provincia da Coruña (BOP), para que os interesados poidan examinar o expediente e presentar as reclamacións que estimen oportunas. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello: www.concellodelaxe.com Se transcorrido o dito prazo non se presentaron reclamacións, considerarase aprobado definitivamente o devandito acordo. Laxe, 19 de febreiro de 2021. O alcalde José Luis Pérez Añón
24/02/2021 | Administración LocalMunicipal
Boiro
Publicación definitiva da modificación da Ordenanza fiscal de terrazas

ANUNCIO EXPTE.2139/2020. APROBACIÓN DEFINITIVA MODIFICACIÓN ORDENANZA FISCAL N.º 15, REGULADORA DA TAXA POR OCUPACIÓN DE TERREOS DE USO PÚBLICO LOCAL CON MESAS, CADEIRAS, TRIBUNAS, TABOADOS, QUIOSCOS E OUTROS ELEMENTOS ANÁLOGOS CON FINALIDADE LUCRATIVA Rematado o período de exposición pública do expediente 2139/2020 aprobado provisionalmente polo Pleno da Corporación do Concello de Boiro, en sesión celebrada o día 17 de decembro de 2020, sen que se presentaran reclamacións, enténdese definitivamente adoptado o acordo ata entón provisional, segundo o artigo 17.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais e o artigo 49 da Lei 7/1985, do 2 de abril, Reguladoras das Bases do Réxime Local. Mediante o presente anuncio procédese á publicación do texto modificado da Ordenanza fiscal e do texto íntegro da modificación da Ordenanza Fiscal n.º 15, reguladora da taxa por ocupación de terreos de uso público local con mesas, cadeiras, tribunas, taboados, quioscos e outros elementos análogos con finalidade lucrativa, en cumprimento do disposto no artigo 17.4 do Real Decreto Lexislativo 2/2004, do 5 de marzo, e na Lei 7/1985, do 2 de abril. Texto da modificación Disposición Adicional Segunda Queda suspendida a aplicación dende a data da publicación definitiva desta modificación ata o 31 de decembro de 2021 do epígrafe 1: mesas, cadeiras, tribunas, taboados e outros elementos análogos do artigo 5.º, cota tributaria e tarifas, desta ordenanza. Boiro, a 19 de febreiro de 2021. O alcalde-presidente en funcións Margarita Jesus Plamadeala Basualdo
23/02/2021 | Administración LocalMunicipal
Padrón
Anuncio de publicación de acordo plenario para modificación do dominio padron. gal

ANUNCIO MODIFICACIÓN DO DOMINIO DA SEDE ELECTRÓNICA DO CONCELLO DE PADRÓN Faise público que o Pleno do Concello de Padrón, na sesión realizada o 24 de novembro do 2016, adoptou o seguinte acordo: <<Primeiro. –Aprobar o novo dominio para a sede electrónica do Concello de Padrón que pasará a denominarse “sede. padron. gal”. Segundo. –Contra o presente acordo que pon fin á vía administrativa poderase interpoñer, potestativamente, recurso de reposición ante o mesmo órgano que o ditou, no prazo dun mes, contado desde o día de recepción da notificación da presente, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses, contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. –Dar traslado do presente acordo á Deputación Provincial da Coruña.>> Padrón, 19 de febreiro de 2021. O alcalde (documento asinado dixitalmente) Asdo.: Antonio Fernández Angueira
23/02/2021 | Administración LocalMunicipal
Noia
Secretaría
Anuncio de apertura do prazo para solicitar axudas para a rehabilitación de vivendas situadas na área de rehabilitación do casco histórico de Noia. (fase 14)

En cumprimento do establecido no artigo 10 da Ordenanza Reguladora das Axudas á Rexeneración e renovación urbana para a área de rehabilitación integrada delimitada no Plan Especial de Reforma Interior do Casco Histórico de Noia, publicada no BOP nº 143 de data 31 de xullo de 2019, faise público que durante o prazo dun mes, contado dende a publicación do presente anuncio no BOP, todas as persoas interesadas que cumpran os requisitos dos artigos 3º e 4º da devandita ordenanza, poderán presentar a súa solicitude de axuda na oficina de Rehabilitación do Concello de Noia ou por calquera dos medios establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas, acompañada da documentación detallada no artigo 10 da Ordenanza. En Noia, a 18 de febreiro de 2021 O Alcalde Asdo. José Santiago Freire Abeijón
23/02/2021 | Administración LocalMunicipal
Neda
Exposición pública padrón taxa axuda no fogar xaneiro 2021

Por acordo da Xunta de Goberno de 17 de febreiro de 2021, aprobáronse os padróns fiscais correspondentes ao mes de xaneiro do 2021 de SAF a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 DIAS, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a Alcaldía. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. Recursos: Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Vila de Neda a 17 de febreiro de 2021 O alcalde, Angel Alvariño Saavedra
23/02/2021 | Administración LocalMunicipal
Santiago de Compostela
Sección Municipal de Contratación
Anuncio de información pública (Negociado de Servizos básicos, mercados e transportes)

Polas persoas que logo se relacionan solicítase o cambio de titularidade e a expedición dun título provisorio, ao seu favor, das unidades de enterramento do Cemiterio Municipal de Boisaca que en cada caso se indica: A documentación aportada aos expedientes non é suficiente para acreditar que os solicitantes son os únicos herdeiros dos titulares, polo que, a petición destes, iníciase expediente de cambio de titularidade e expedición dun título provisorio conforme ao previsto no artigo 27 do Regulamento do cemiterio municipal de Santiago de Compostela (BOP de A Coruña do 4 de marzo de 2000). O que se fai público aos efectos de que as persoas que podan ter a condición de herdeiros dos/das titulares de ditas sepulturas ou aqueles que demostren un interés lexítimo, se podan persoar nos expedientes (as solicitudes que se presenten deberán conter necesariamente o número do expediente) e reclamar os dereitos que lles podan corresponder sobre a titularidade das ditas sepulturas, no prazo de QUINCE DÍAS, contados a partires do seguinte ao de publicación deste anuncio. O expediente tramítase no negociado de servicios básicos, mercados e transportes. (r./ Jose Amalio Gabalda Lassaletta, nº 6. Tlfno.: 981 542324). Santiago de Compostela, 16 de febreiro de 2020 O ALCALDE Asdo.: Xosé A. Sánchez Bugallo
23/02/2021 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública do Proxecto de normalización de predios na rúa da Estrada (tramo de parcelas sen edificar situado entre os números 84 e 86)

A Xunta de Goberno da Cidade de Santiago de Compostela, na sesión ordinaria que tivo lugar o día 18 de xaneiro de 2021, adoptou o seguinte acordo: Primeiro. Aprobar inicialmente o ámbito da normalización de predios delimitado no plano nº 2 do proxecto, que abrangue as seguintes parcelas: 1. Parcela catastral 7658209NH3475H0001EG (rúa da Estrada nº 84-86), inscrita no Rexistro da Propiedade nº 1 a nome de don Rafael Ferreiro Lodeiro (finca rexistral 37488), cunha superficie de 572,5582 m2.2. Terreo anexo ao local nº 1 resultante da división horizontal do edificio construído no número 69 da rúa do Restollal, cunha superficie afectada de 117,623, lindante ao norte co número 82 da rúa da Estrada. Figura inscrito no Rexistro da Propiedade nº 1 a nome de don José e don Arturo Daniel Avagyan Mayara (finca rexistral 30375), e forma parte da parcela catastral 7658208NH3475H0001JG. Segundo. Aprobar inicialmente o proxecto de normalización de predios presentado o 28.12.2020 por don Silviu Marian Furriol Martinez Herrera, que substitúe ao que fora inicialmente aprobado pola Xunta de Goberno o 24.06.2019. Terceiro. En cumprimento do disposto polo artigo 280.3 do RLSG, someter o proxecto de normalización a información pública durante o prazo de un mes, mediante anuncio que se publicará no Boletín Oficial da Provincia e notificación individualizada a todos os propietarios afectados. Como condición para a aprobación definitiva, e sen prexuízo do que resulte do trámite de participación pública, haberá de rectificarse a descrición das parcelas resultantes da normalización, no senso de incluír no soar resultante (A) o terreo situado fóra das aliñacións, cuxa cesión haberá de formalizarse polos adxudicatarios no procedemento de concesión da respectiva licenza de edificación. En aplicación do procedemento regulado polo artigo 282 do Regulamento da Lei do solo de Galicia, publícase este anuncio a fin de que, durante o prazo dun mes, contado a partir do día seguinte ao da publicación deste anuncio, os interesados poidan consultar o expediente e formular as alegacións que xulguen oportunas. A documentación sometida a exposición pública estará a dispor dos interesados no Servizo de Planeamento e Xestión do Concello de Santiago (Pazo de Raxoi, 2º andar), de luns a venres, en horario de 9 a 14 horas, previa cita que haberá de solicitar no número de teléfono 981542426. Santiago de Compostela, 12 de febreiro de 2021 A concelleira delegada de Urbanismo, Vivenda e Cidade Histórica (P. D. Decreto do 17 de xuño de 2019) Asdo.: Mercedes Rosón Ferreiro
23/02/2021 | Administración LocalMunicipal
Vilarmaior
Secretaría - Intervención
Encomenda de xestión á Xunta de Galicia para tramitar procedementos sancionadores Covid-19

Encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores en relación co incumprimento das medidas de prevención aprobadas para a loita contra o Covid-19. O Pleno do Concello de Vilarmaior, en sesión realizada o día 04 de xaneiro de 2021, acordou ratificar a adhesión desta entidade local ao convenio entre a Xunta de Galicia e a Fegamp para articular a encomenda de xestión á Xunta para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o Covid-19, cuxo texto pode consultarse no seguinte enlace: https://www.fegamp. gal/sites/default/files/artigos/descargas/conveniocovidasinado. pdf O que se fai público en cumprimento do disposto no artigo 11.3. b) da Lei 40/2015, do 1 de outubro, de réxime xurídico do sector público. Vilarmaior, 18 de febreiro de 2021 O Alcalde Carlos Vázquez Quintián
23/02/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 18 de febreiro de 2021 da Xefatura Territorial da Coruña, de levantamento das actas previas á ocupación de bens e dereitos afectados por unha instalación eléctrica, no concello de Arzúa (expediente IN407A 2020/72-1).

Outorgada a declaración de utilidade pública que leva implícita a urxente ocupación dos bens e dereitos afectados pola instalación eléctrica denominada regulamentación LMT. POR703-vano 36-37, no concello de Arzúa (expediente IN407A 2020/72-1), por resolución desta xefatura territorial, do 21 de xaneiro de 2021, a favor da entidade beneficiaria UFD Distribución Electricidad, SA, con enderezo en avenida de Arteixo, 171, 15008 – A Coruña. Esta xefatura territorial, de conformidade cos artigos 52 da Lei de expropiación forzosa, do 16 de decembro de 1954, e 56 do seu Regulamento, do 26 de Abril de 1957, acorda sinalar o día 7 de abril de 2021 para o levantamento das actas previas á ocupación, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se exporán xunto con esta resolución no taboleiro de edictos do concello de Arzúa, deducida da que se someteu a información pública no DOG do 08.07.2020, no BOP do 23.06.2020 e no xornal La Voz de Galicia do 03.07.2020, acto ao que deberán concorrer as persoas propietarias ou titulares de dereitos sobre as fincas propostas como afectadas, ás que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da casa consistorial do dito concello. Cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, publicarase un anuncio no taboleiro de edictos único (TEU) do Boletín Oficial del Estado. A Coruña, 18 de febreiro de 2021 Isidoro Martínez Arca Xefe Territorial da Coruña
23/02/2021 | Administración LocalMunicipal
Lousame
Creación de Bolsa de Emprego para subtitucións do persoal Terapia ocupcional para o centro de día do Concello de Lousame

Por Decreto da Alcaldía do Concello de Lousame número 71/2021 de data 16.02.2021, aprobáronse as bases e a convocatoria para a Bolsa de Emprego para contratacións laborais de persoal TERAPEUTA OCUPACIONAL (persoal laboral) para o Centro de Día do Concello de Lousame. As persoas interesadas deberán presentar as súas solicitudes no Rexistro do Concello de Lousame ou na forma determinada polo artigo 16.4 da Lei 39/2015, do 1 de outubro de Procedemento Administrativo Común das Administración Públicas, no prazo de 20 DÍAS HÁBILES a contar desde o día seguinte ao da publicación do último anuncio da convocatoria que se publicará no Taboleiro de anuncios do Concello de Lousame, a súa WEB, un xornal e o BOP da Coruña. As bases da convocatoria atópanse publicadas no taboleiro de anuncios do Concello de Lousame. Lousame, 17 de febreiro de 2021. A alcaldesa. Maria Porfiria Pirvuletu Bressan
23/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 17 de febreiro de 2021 de Augas de Galicia polo que se somete a trámite de información pública o expediente de extinción por renuncia dunha concesión para aproveitamento hidroeléctrico no río Zarzo, no concello de Paderne (A Coruña)

Augas de Galicia procede mediante o presente anuncio a someter a trámite de información pública o expediente de extinción por renuncia dunha concesión para aproveitamento hidroeléctrico no río Zarzo, no concello de Paderne (A Coruña), outorgado a Aitana Cantabella Luo e denominación do aproveitamento: 12/111/5, Salto no río Zarzo Titular do aproveitamento: Hidroeléctrica del Zarzo, SA Enderezo: R/ Mancebo 4, 15600 Pontedeume, A Coruña Caudal máximo de auga concedido: 1600 l/s Corrente de onde se derivan as augas: Río Zarzo Termo municipal onde radica a toma: Paderne (A Coruña) Causa de extinción: Renuncia Servidumes: Non existen Iniciación: Por renuncia do concesionario posta de manifesto mediante instancia do 27/06/1990. De acordo co disposto no artigo 167.2 do Regulamento do Dominio Público Hidráulico aprobado por Real Decreto 849/1986, do 11 de abril, en relación co 163.3 do mesmo corpo normativo, ábrese un prazo de vinte días a contar dende o día seguinte ao da publicación do presente anuncio no BOP da Coruña co fin de que os interesados poidan presentar as alegacións que estimen pertinentes, nas dependencias de Augas de Galicia, sitas na Rúa Tomiño, nº 16, Baixo, 15703 Santiago de Compostela ou ben a través da Sede Electrónica da Xunta de Galicia: https://sede.xunta. gal/portada. Este anuncio, ademais da súa inserción no mencionado boletín, será obxecto de exposición ao público no taboleiro de anuncios do Concello de Paderne (A Coruña) e na páxina web deste organismo de conca https://augasdegalicia.xunta. gal (na sección denominada Participación Pública). O expediente administrativo, aos efectos da súa consulta, estará dispoñible nas dependencias administrativas de Augas de Galicia, sitas na rúa Tomiño, nº 16, baixo, 15703, Santiago de Compostela Santiago de Compostela, 17 de febreiro de 2021 O subdirector xeral de Xestión do Dominio Público Hidráulico Domingo Rafael Marciuc Perico
01/02/2021 | Administración LocalMunicipal
Muros
Resolución provisional de concesión das axudas para a reactivación económica e social do Concello de Muros, PEL-REACTIVA

Por Resolución da Alcaldía número 96/2021 de 26 de xaneiro, aprobouse a concesión provisional das seguintes axudas para a reactivación económica e social do Concello de Muros PEL-REACTIVA PRIMEIRO.- Aceptar a proposta da comisión de valoración do 11 de xaneiro de 2021. SEGUNDO.- Proceder admitir as seguintes solicitudes por cumprir todos os requisitos establecidos nas bases da convocatoria das axudas TERCEIRO.- Excluír as seguintes solicitudes por non cumprir algún dos requisitos establecidos nas bases para ser beneficiarios das axudas, con indicación da causa de exclusión: CUARTO.- Comprometer o gasto e aprobar a concesión provisional en réxime de concorrencia competitiva de subvencións dirixidas ás microempresas e persoas traballadoras por conta propia ou autónomas dos municipios adheridos ao Fondo de Financiamento, para facer fronte ás consecuencias derivadas da crise motivada pola COVID-19, e contribuír á súa recuperación e viabilidade no novo contexto socioeconómico as seguintes empresas que cumpren cos requisitos da convocatoria e polos importes que se indican: QUINTO.- De acordo ca base 3 das axudas, no caso de que se realicen modificacións regulamentarias previstas nas bases, se o importe de xustificación é inferior ao importe das axudas concedidas, ou exista crédito adecuado e suficiente na aplicación orzamentaria habilitada a tal fin, previa declaración, no seu caso, de perda do dereito de cobro, o saldo resultante redistribuirase entre as solicitudes que quedan pendentes de crédito co seguinte orde de acordo co previsto no artigo 6 das bases reguladoras das axudas: SEXTO.- A resolución será notificada ás entidades interesadas, mediante a súa publicación no Boletín Oficial da Provincia da Coruña, de acordo co artigo 45.1. b) da Lei 39/2015, do 1 de outubro, do Procedemento Administrativo Común das Administracións Públicas, concedéndolles un prazo de 10 días hábiles para presentaren, de ser o caso, o desestimento da solicitude ou as alegacións que considere oportunas. No caso de non formular desestimento expreso, a subvención considerarase aceptada tacitamente. SEPTIMO.- No caso de que existisen alegacións por parte dos/as interesados/as, deberanse resolver expresamente na resolución de concesión definitiva das subvencións. A resolución de concesión provisional non crea dereito ningún a favor do beneficiario proposto fronte ao Concello mentres non se lle notifique a resolución definitiva da concesión. OITAVO.- Esta resolución publicarase tamén no taboleiro de anuncios da sede electrónica do Concello de Muros a título informativo. NOVENO.- Este acto non pon fin á vía administrativa e non é susceptible de recurso. Muros 27 de xaneiro de 2021. A Alcaldesa, María Inés Monteagudo Romero.
01/02/2021 | Administración LocalMunicipal
Ferrol
Concellería de Benestar Social
Padrón do servizo de axuda no fogar do mes de decembro 2020

O día 19 de xaneiro de 2021, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de decembro do exercicio 2020. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 21 de xaneiro de 2021 O Alcalde Ángel Manuel Mato Escalona
01/02/2021 | Administración LocalMunicipal
Carballo
Inicio do procedemento de equidistribución do ámbito AR S-T3. Expediente 2021/U036/000001

Por resolución da Alcaldía número 144/2021, de data 21 de xaneiro de 2021, ao abeiro do disposto no artigo 267.3 do Regulamento da Lei 2/2016, do solo de Galicia, ordénase publicar, para xeral coñecemento, que a entidade promotora Parque Comercial A Revolta, S. L. acordou en data 7 de xaneiro de 2021 iniciar o procedemento de equidistribución polo sistema de concerto do ámbito AR S-T3 do Plan xeral de ordenación municipal de Carballo. Carballo, 27 de xaneiro de 2021 O alcalde Evencio Ferrero Rodríguez
01/02/2021 | Administración LocalMunicipal
Cabana de Bergantiños
Aprobación do padrón fiscal da taxa polo servizo de axuda no fogar

En data 26 de xaneiro de 2021 o Alcalde ditou a seguinte Resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de agosto de 2014. Visto o informe da traballadora social do concello, dona Cinthia Mabel Kempa Cuadriello, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de novembro de 2020. Elaborados os padróns mensuais que conteñen as liquidacións da taxa pola prestación do servizo do SAF no mes de novembro de 2020, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de novembro de 2020. O padrón correspondente ao mes de novembro consta de 79 contribuíntes (24 de libre concorrencia e 55 de dependencia) e un importe total de 3.446,02 € (2.949,48 € usuarios de dependencia e 496,54 € usuarios de libre concorrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 27 de xaneiro de 2021 O Alcalde José Muíño Domínguez
01/02/2021 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de xaneiro 2021

Por Decreto de Alcaldía, de data de hoxe, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de xaneiro 2021. Conforme o disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza da taxa indicada será do día 26 de xaneiro de 2021 ó 31 de marzo de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, a 26 de xaneiro de 2021, O Alcalde, Manuel Ruiz Rivas
01/02/2021 | Administración LocalMunicipal
Touro
Edicto publicación padrón das taxas polos servizos de subministración de auga, de contadores, canon da auga

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 4º trimestre de 2020, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 5 de abril de 2021 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 21 de xaneiro de 2021 O alcalde, Asdo.: Ignacio Codesido Barreiro.
01/02/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.28512 Concesión dun caudal de auga á Comunidade de Augas do Igresario de Lesende, no concello de Lousame (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de novembro de 2020 e como resultado do expediente incoado ó efecto, outorgouse á Comunidade de Augas do Igresario de Lesende unha concesión de 12.613,56 m3 anuais de auga que procede de dous mananciais situados no lugar de Lesende, na parroquia de Lesende (San Martiño), no concello de Lousame (A Coruña), con destino a uso doméstico, gandeiro, rega e para accionar un muíño fariñeiro. Número Expte.: DH. A15.28512 Santiago de Compostela, 26 de xaneiro de 2021 O xefe do Servizo de Tramitación Técnico-Administrativa do Dominio Público Hidráulico Leonardo Francisco Vlada Damas Simonova
19/02/2021 | Otras Entidades y Anuncios ParticularesUniversidades
Universidade da Coruña
Anuncio de convocatoria de autorización de espazos na cidade das TIC

A Universidade da Coruña (UDC) é titular da concesión demanial sobre a Fábrica de Armas da Coruña (FAC), outorgada polo Ministerio de Defensa para destinala a situar nas devanditas instalacións, en colaboración con outras institucións públicas e privadas, un polo industrial e tecnolóxico dedicado ás tecnoloxías da información e da comunicación. A UDC pode darlles cumprimento aos fins da concesión de modo directo, a través dos seus propios medios ou a través de calquera das modalidades de xestión indirecta previstas na lexislación. Neste sentido, é posible que a UDC outorgue autorizacións demaniais para a instalación de empresas nas mencionadas instalacións por un pazo máximo de ata catro anos, sempre previa autorización do Ministerio de Defensa. De conformidade co art.96 da Lei 33/2003, de 3 de novembro, do Patrimonio das Administracións Públicas, o procedemento de outorgamento de autorizacións en réxime de concorrencia poderá iniciarse de oficio ou por solicitude da persoa interesada. Posto que a Universidade da Coruña (UDC) recibiu unha solicitude de autorización por parte dun particular, procédese, por medio do presente anuncio público, a darlle publicidade a esta e a conceder un prazo de 30 días naturais durante o cal poderán presentarse solicitudes alternativas por outros interesados. Os espazos obxecto de autorización serán as naves 3, 6 e 8 e o probadoiro da Cidade das TIC. O prazo de autorización será de 18 meses, prorrogables unha única vez por un período de seis meses adicionais. As solicitudes, dirixidas á Secretaría Xeral da UDC poderán presentarse por calquera dos medios previstos no artigo 16.4 da Lei 39/32015, de 1 de outubro, do Procedemento Administrativo Común das Administracións Públicas, dentro dos trinta días naturais seguintes ao de publicación deste anuncio, de conformidade coas condicións expresadas na convocatoria publicada na seguinte páxina web www.cidadedastic. gal Para a concesión da autorización atenderase ao maior interese e utilidade pública da utilización ou aproveitamento solicitado, que se valorarán en función dos criterios especificados na convocatoria. O prazo máximo para resolver este procedemento será de seis meses dende a data de finalización das solicitudes. Poderá considerarse desestimada a solicitude en caso de non notificarse resolución dentro dese prazo. En todo caso, a presente autorización estará condicionada á autorización do Ministerio de Defensa, como titular do ben demanial Cidade das TIC. A Coruña, 12 de febreiro de 2021 Julio E. Abalde Alonso, Reitor